2018. gada 8. augustā Rīkojums Nr. 376

Rīgā (prot. Nr. 37 88. §)

**Par valstij dividendēs izmaksājamo valsts akciju sabiedrības**

**"Latvijas dzelzceļš" peļņas daļu par 2017. gadu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 11.2.3. apakšpunktu noteikt, ka valsts akciju sabiedrība "Latvijas dzelzceļš" (vienotais reģistrācijas Nr. 40003032065) izmaksā dividendēs 614 875 *euro* (apmēram 2,65 %) no tīrās peļņas par 2017. gadu.

2. Satiksmes ministrijai kā valsts akciju sabiedrības "Latvijas dzelzceļš" kapitāla daļu turētājai nodrošināt, ka tīrās peļņas daļa par 2017. gadu 22 569 492 *euro* apmērā tiek novirzīta valsts akciju sabiedrības "Latvijas dzelzceļš" plānoto publiskās lietošanas dzelzceļa infrastruktūras projektu īstenošanai atbilstoši kapitālsabiedrības vidēja termiņa darbības stratēģijai 2017.–2022. gadam.

Ministru prezidents Māris Kučinskis

Satiksmes ministrs Uldis Augulis